wickkiey/tamil-wikipedia-chunked huggingface dataset:
# லோக்தாந்திரிக் சமாஜ்வாதி கட்சி, நேபாளம்

**லோக்தாந்திரிக் சமாஜ்வாதி கட்சி, நேபாளம்** (**Loktantrik Samajwadi Party, Nepal**) , நேபாளத்தின் ஆறாவது பெரிய அரசியல் கட்சியாகும். இது ஜனதா சமாஜ்வாதி கட்சியிலிருந்து 18 ஆகஸ்டு 2021 அன்று மகந்தா தாக்கூர் தலைமையில் பிரிந்து நிறுவப்பட்ட கட்சி ஆகும்.இதன் சின்னம் சைக்கிள் ஆகும்.  
2022 நேபாள பொதுத் தேர்தலில் இக்கட்சி ஜனநாயக இடதுசாரி கூட்டணியில், நேபாளி காங்கிரஸ் மற்றும் மாவோயிஸ்ட், நேபாள பொதுவுடமை கட்சி (ஐக்கிய சோசலிஸ்ட்) மற்றும் நேபாள மக்கள் சோசலிஸ்டு கட்சிகளுடன் இணைந்து போட்டியிட்டது.  
2022ல் இக்கட்சி நேபாள பிரதிநிதிகள் சபையில் 4 உறுப்பினர்களும், நேபாள தேசிய சபையில் 1 உறுப்பினரும், மாநில சட்டமன்றங்களில் 9 உறுப்பினர்களும், உள்ளாட்சி மன்ற தலைவர்களில் 16 பேரும், உள்ளாட்சி மன்ற உறுப்பினர்களில் 581 பேரும் பிரதிநிதித்துவம் வகிக்கின்றனர்.
# மெலனாவு மொழி

**மெலனாவு மொழி** <small>அல்லது</small> **மெலனாவ் மொழி** (மலாய்: *Bahasa Melanau*; ஆங்கிலம்: *Melanau Language*); என்பது மலேசியா, சரவாக் மாநிலத்தில் உள்ள மெலனாவு மக்களின் (*Melanau People*) பேச்சு வழக்கினைச் சார்ந்த மொழியாகும்.  
மலேசியா, வடமேற்கு போர்னியோ, சரவாக், இராஜாங் ஆற்றுப் படுகைகள் (Rajang River Delta); மற்றும் புரூணையில் உள்ள கடலோரப் பகுதியில் வாழும் மெலனாவு மக்களால் பேசப்படும் ஆஸ்திரோனீசிய மொழியாகும் (Austronesian Language).
# மெலனாவு மொழி

## பொது

14-ஆம் நூற்றாண்டில் இருந்து, மெலனாவு மக்கள் ஒரு போதும் இன அரசியல் ரீதியாக ஓர் அமைப்பின் கீழ் ஒன்றுபடவில்லை. ஏறக்குறைய 500 ஆண்டுகளாகப் புரூணை சுல்தானகத்தின் கட்டுப்பாட்டில் வாழ்ந்தனர். சுமார் 100 ஆண்டுகளாக சரவாக் வெள்ளை இராஜாக்களின் கட்டுப்பாட்டில் வாழ்ந்தனர்.  
வடமேற்கு போர்னியோவின் கடற்கரையோரத்தில் பரவலாக வாழ்ந்த மெலனாவ் மக்களிடையே மொழி வேறுபாடுகளுக்கு வழி வகுத்ததற்கு அதுவே முக்கியக் காரணம் ஆகும்.
# மெலனாவு மொழி

## பொது

### மெலனாவு பேச்சுவழக்கு மொழிகள்

இருப்பினும், மெலனாவு மொழி, அதன் அசல் தன்மையைத் தக்க வைத்துக் கொண்டுள்ளது. அந்த மொழியின் மீது மலாய் மொழி அதிகத் தாக்கத்தை ஏற்படுத்தி உள்ளது. இருந்த போதிலும், மெலனாவு மொழி தனித்து இயங்கி வருகிறது.  
மெலனாவு மொழியில் பல பேச்சுவழக்குகள் (*Dialects*) உள்ளன.  
- முக்கா-ஓயா - (*Mukah-Oya*)
- பலிங்கியான் - (*Balingian*)
- புரூயிட்டு - (*Bruit*)
- தலாத்து - (*Dalat*)
- இலாவாசு - (*Lawas*)
- இகான் - (*Igan*)
- சரிக்கேய் - (*Sarik*ei)
- செககான் - (*Segahan*)
- பிரிகான் - (*Prehan*)
- செகலாங்கு - (*Segalang*)
- சித்தெங்கு - (*Siteng*)
# மெலனாவு மொழி

## மெலனாவு மக்கள்

19-ஆம் நூற்றாண்டில், மத்திய சரவாக்கில் உள்ள இராஜாங் ஆற்றின் முக்கிய துணை நதிகளில் மெலனாவு மக்கள் சிதறிய சமூகங்களாகக் குடியேறினர்.  
பெரும்பாலான மெலனாவு மக்களுக்கு, அவர்களை டயாக் மக்கள் என்று அழைப்பதை விரும்புவது இல்லை. ஏனெனில் தயாக் மக்கள் என்பது போர்னியோவில் வசிப்பவர்களுக்காக மேற்கத்தியர்களால் பயன்படுத்தப்பட்ட ஒரு வார்த்தை என்று சொல்கிறார்கள்.
# மெலனாவு மொழி

## மெலனாவு மக்கள்

### கிளமந்தான் துணைக்குழு

மெலனாவு மக்கள், கிளமந்தான் *(Klemantan)* எனும் துணை இனக் குழுவைச் சேர்ந்தவர்களாக இருக்கலாம் என்று கருதப் படுகின்றனர். சரவாக்கில் முதன்முதலில் குடியேறியவர்களில் மெலனாவு மக்கள் தான் என்று கருதப்படுகிறது.  
தங்களைக் குறிக்க, மெலனாவு என்ற பெயரை அண்மைய காலம் வரையில் அவர்கள் பயன்படுத்தவில்லை. மெலனாவு மக்கள் தங்களை *அ லிகோவ்*; அதாவது 'நதியின் மக்கள்' என்றே அடையாளப் படுத்திக் கொண்டார்கள். புருணை மலாய் மக்கள் தான் இவர்களை மெலனாவு என்று அழைத்தார்கள்.
# சிறந்த நாடாளுமன்ற உறுப்பினர் விருது

**சிறந்த நாடாளுமன்ற உறுப்பினர் விருது** (*Outstanding Parliamentarian Award*) என்பது இந்திய நாடாளுமன்றத்தின் ஒட்டுமொத்த பங்களிப்பிற்காக இந்திய நாடாளுமன்றத்தின் பதவியிலிருக்கும் நாடாளுமன்ற உறுப்பினருக்கு இந்திய நாடாளுமன்றக் குழுவினால் வழங்கப்படும் விருது ஆகும். இதனை 1991 முதல் 1996 வரை மக்களவையின் பேரவைத் தலைவராக இருந்த சிவராஜ் பாட்டீல் 1995-ல் நிறுவினார்.
# சிறந்த நாடாளுமன்ற உறுப்பினர் விருது

## விருது பெற்றவர்கள்

**சிறந்த நாடாளுமன்ற உறுப்பினர் விருதுகள் வென்றவர்களின் பட்டியல்**  
| 1995 | சந்திர சேகர் |  |
| --- | --- | --- |
| 2008 | மோகன் சிங் | } |
# சிறந்த நாடாளுமன்ற உறுப்பினர் விருது

## விமர்சனம்

பிரதான அரசியல் கட்சிகளின் குறிப்பிட்ட மூத்த தலைவர்களுக்கு மட்டுமே இந்த விருது வழங்கப்பட்டுள்ளமை அவதானிக்கப்பட்டுள்ளது. 'சிறந்த நாடாளுமன்ற உறுப்பினர் விருது' வழங்குவதற்கான சேவையின் அவசியம், தீவிரம் மற்றும் நம்பகத்தன்மை குறித்து கேள்விகள் எழுப்பப்பட்டுள்ளன.
# இராஷ்டிரிய சுதந்திரக் கட்சி

**இராஷ்டிரிய சுதந்திரக் கட்சி** (**Rastriya Swatantra Party** (; **RSP**) (; **NIP**) நேபாளத்தின் நான்காவது பெரிய தேசிய அரசியல் கட்சியாகும். இக்கட்சி 26 டிசம்பர் 2022 முதல் 5 பிப்ரவரி 2023 வரை பிரசந்தா அமைச்சரவையில் அங்கம் வகித்தது. பின்னர் பிரசந்தாவின் கூட்டணி அரசுக்கு தனது ஆதரவை விலக்கியது.  
1 சூலை 2022 அன்று ரபி லமிச்சேன் தலைமையில் நிறுவப்பட்ட இக்கட்சி தேர்தல் ஆணையத்தில் பதிவு செய்தது. இதன் சின்னம் மணி ஆகும். 2022 நேபாள பொதுத் தேர்தலில் இக்கட்சியின் சார்பில் நேபாள பிரதிநிதிகள் சபைக்கு 19 உறுப்பினர்கள் தேர்ந்தெடுக்கப்பட்டனர்.
# கயிற்றுக் கட்டில்

**கயிற்றுக் கட்டில்** என்று தமிழகத்தில் அறியப்படுவது **சார்பாய்**, **சர்பயா**, **சார்பாய்**, **காட்** அல்லது **மஞ்சி** (இந்தி : चारपाई, வங்காள மொழி: চারবায়া, உருது: கராஜா, சராய்கி, பஞ்சாபி ; *சார்* "ஃபோர்" + *பாயா* "கால்") என்பது தெற்காசியா முழுவதும் பயன்படுத்தப்படும் ஒரு பாரம்பரிய நெய்தல் முறையில் தயார் செய்யப்படும் படுக்கையாகும் . ஆப்கானித்தான் மற்றும் பாக்கித்தான், வடக்கு மற்றும் மத்திய இந்தியா, பீகார் மற்றும் மியான்மர் ஆகிய நாடுகளில் பிராந்திய வேறுபாடுகளுடன் இக்கட்டில் தயார் செய்யப்படுகிறது. இது காத், காதியா அல்லது மஞ்சி என்றும், பஞ்சாபில் மஞ்சா என்றும் அழைக்கப்படுகிறது.  
கயிற்றுக் கட்டில் ஒரு எளிய வடிவமைப்பாகும். இதனைக் கட்டமைப்பது எளிதானது. இது பாரம்பரியமாக மரச்சட்டம் மற்றும் இயற்கை-நாரினைக் கொண்டு தயாரிக்கப்பட்ட கயிறுகளால் ஆனது. ஆனால் நவீன கட்டில் உலோக சட்டங்கள் மற்றும் நெகிழி நாடாக்களைக் கொண்டு தயாரிக்கப்படுகிறது. இதில் சட்டமானது நான்கு கிடைமட்ட பட்டைகளால் இணைக்கப்பட்டு நான்கு வலுவான செங்குத்து இடுகைகளுடன் கூடியது. பருத்தி, பேரீச்சம்பழ இலைகள் மற்றும் பிற இயற்கை இழைகளிலிருந்து இதன் வலையை உருவாக்கலாம்.  
பாரம்பரிய வடிவமைப்பிற்குப் பல விளக்கங்கள் உள்ளன. மேலும் பல ஆண்டுகளாகக் கைவினைஞர்கள் நெசவின் வடிவங்கள் மற்றும் பயன்படுத்தப்படும் பொருட்களுடன் புதுமைப் படுத்தியுள்ளனர். நெசவு பல வழிகளில் செய்யப்படுகிறது. எ.கா. குறுக்கு குறுக்கு நெசவு (சார்பு) ஒரு முனை குறுகிய நெய்த, மற்றும் இறுதிப் பகுதிக்கு பின்னற்பட்டியிட்டு, இழுத்தன்மையினை சரிசெய்யும் வகையில் (பயன்படுத்தும் போது படுக்கையில் தொய்வு ஏற்படுவதைக் கட்டுப்படுத்த உதவுகிறது) தயார் செய்யப்படுகிறது.  
இது பெரும்பாலும் வெதுவெதுப்பான பகுதிகளில் பயன்படுத்தப்படுகிறது. குளிர்ந்த பகுதிகளில், இதேபோன்ற கயிற்றுப் படுக்கையில் மேலே வெப்பத்தினை வழங்கவல்ல பொருள்களை விரித்துப் பயன்படுத்தப்படுகிறது.  
1300களில், இப்னு பதூதா கயிற்றுக் கட்டிலை "நான்கு கூம்பு கால்கள் கொண்ட நான்கு குறுக்கு மரத் துண்டுகளுடன், பட்டு அல்லது பருத்தி சடையால் நெய்யப்பட்டது. இதன் மீது ஒருவர் படுக்கும்போது, இதை நெகிழ வைக்க எதுவும் தேவையில்லை, ஏனென்றால் அது தானே வளைந்து கொடுக்கும்" என விவரித்தார்.  
இக்கட்டில்கள் காலனித்துவ பிரச்சார தளபாடங்களாகப் பயன்படுத்தப்பட்டன.
# கயிற்றுக் கட்டில்

## மேலும் பார்க்கவும்

- நிவார் (பருத்தி நாடா) சார்பைஸ் சரம் போட பயன்படுகிறது
- கயிறு படுக்கை
- கிளினே (கிரேக்க பாரம்பரியம்)
# தட்டை (உணவு)

**தட்டை** (*Thattai*) என்பது தென்னிந்தியாவில் தயாரிக்கப்படும் நன்கு வறுத்த சிற்றுண்டியாகும். இது அரிசி மாவு கொண்டு தயாரிக்கப்படுகிறது. பொதுவாக ஜன்மாஷ்டமி அல்லது கிருஷ்ண ஜெயந்தி பண்டிகையின் போது தயாரிக்கப்படுகிறது. இந்த தயாரிப்பில் உப்பு மற்றும் இனிப்பு வகைகள் உள்ளன. இது கர்நாடகாவில் **நிப்பட்டு** என்றும் ஆந்திரா/தெலுங்கானாவில் **செக்கலு** என்றும் அழைக்கப்படுகிறது.
# தட்டை (உணவு)

## தேவையான பொருட்கள்

தட்டைத் தயாரிக்க வழக்கமாகப் பயன்படுத்தும் பொருட்களாக அரிசி மாவு, உளுத்தம் பருப்பு, கடலைப்பருப்பு, வறுத்த கொண்டைக் கடலை, மற்றும் பிற சுவையூட்டிகள் பல்வேறு விகிதங்களில் கலக்கப்பட்டு எண்ணெய்யில் நன்கு பொரித்து எடுக்கப்படுகிறது. இது வெண்ணெய், இஞ்சி மற்றும் மசாலா கலந்த பல்வேறு சுவைகளில் கிடைக்கிறது. தமிழ்நாட்டின் சேலம் இதன் 'தட்டுவடை செட்'களுக்கு பெயர் பெற்றது. இது தட்டைப் பயன்படுத்தித் தயாரிக்கப்படுகிறது. இதில் பல்வேறு காய்கறிகளாகப் பீட்ரூட், கேரட், சட்னி மற்றும் எண்ணெய் பயன்படுத்தித் தயாரிக்கப்படுகிறது.
# நீலகிரி மலைப்பகுதியில் கோடை விழா

**கோடை விழா** (*Summer Festival*) என்பது இந்தியாவில் நீலகிரி மலைப் பகுதியில் ஆண்டுதோறும் மே மாதத்தில் கொண்டாடப்படும் விழா ஆகும். இவ்விழாவினை, தமிழ்நாடு அரசு சுற்றுலாத்துறையும் தேசியச் சுற்றுலா அமைச்சகமும் ஏற்பாடு செய்து நடத்துகின்றன.
# நீலகிரி மலைப்பகுதியில் கோடை விழா

## நிகழ்ச்சிகள்

கலை நிகழ்ச்சிகள், மலர் கண்காட்சி, ரோஜாமலர் கண்காட்சி, நாய்க் கண்காட்சி, பழக் கண்காட்சி, நறுமண உணவுப்பொருட்கள் கண்காட்சி, காய்கறிக் கண்காட்சி, படகுவிடும் போட்டி, படகு அணிவகுப்பு ஆகியவை இவ்விழாவில் நடைபெறும் நிகழ்ச்சிகளாகும்.
# நீலகிரி மலைப்பகுதியில் கோடை விழா

## நிகழ்ச்சிகள்

### கலை நிகழ்ச்சிகள்

ஊட்டியில் அமைந்துள்ள திறந்தவெளி அரங்கத்தில் (Breeks HADP) பாரம்பரியக் கலைகளை வலியுறுத்தும் நடனம், நாடகம், இசை நிகழ்ச்சிகள் நடத்தப்படுகின்றன.
# நீலகிரி மலைப்பகுதியில் கோடை விழா

## நிகழ்ச்சிகள்

### மலர்க் கண்காட்சி

மே மாதத்தின் மூன்றாவது வாரத்தில் ஊட்டியின் தாவரவியல் பூங்காவில் மலர்க் கண்காட்சி நடைபெறுகிறது. 250க்கும் மேற்பட்ட பங்கேற்பாளர்கள் 150 மேற்பட்ட மலர்வகைகளைக் காட்சிப்படுத்துகின்றனர். இலட்சத்துக்கும் அதிகமானோர் இக்கண்காட்சியைக் காண வருகின்றனர். முதல் மலர்க் கண்காட்சி 1896 ஆம் ஆண்டு நடைபெற்றது. கண்காட்சியின் ஒரு அங்கமாக "சிறந்த தோட்டம்" போட்டியும் நடத்தப்படுகிறது.
# நீலகிரி மலைப்பகுதியில் கோடை விழா

## நிகழ்ச்சிகள்

### ரோஜா மலர்க் கண்காட்சி

ரோஜா மலர்க் கண்காட்சியானது மே மாதத்தின் இரண்டாவது வாரத்தில் ஊட்டி அரசு ரோஜாத் தோட்டத்தில் நடைபெறும். ரோஜா மலர்களைக் கொண்டு உருவாக்கப்படும் கோபுரங்களும், ரோஜா இதழ்களைக் கொண்டு வரையப்படும் நிறக்கோலங்களும் இக்கண்காட்சியின் சிறப்புகளாகும். இத் தோட்டத்தில் 3000 க்கும் மேற்பட்ட ரோஜா வகைகள் உள்ளன.
# நீலகிரி மலைப்பகுதியில் கோடை விழா

## நிகழ்ச்சிகள்

### பழக் கண்காட்சி

பழக் கண்காட்சி, ஆண்டுதோறும் மே மாதத்தின் இறுதி வாரத்தில் குன்னூரில் அமைந்துள்ள சிம்ஸ் பூங்காவில் இரு நாட்கள் நடைபெறுகிறது
# நீலகிரி மலைப்பகுதியில் கோடை விழா

## நிகழ்ச்சிகள்

### நாய் கண்காட்சி

கோடை விழாவின் ஒரு பகுதியாக ஊட்டி அரசு கலைக் கல்லூரி மைதானத்தில் ஆண்டுதோறும் மே மாதத்தின் முதல் வாரத்தில் தென்னிந்திய கென்னல் சங்கத்தால் நாய் கண்காட்சி நடத்தப்படுகிறது. இக்கண்காட்சி மூன்று நாட்கள் நடைபெறுகிறது.. 2022 ஆம் ஆண்டு கண்காட்சியில் நடந்த "கீழ்படிதலுக்கான போட்டி" 100 ஆவது போட்டியாகும்.
# நீலகிரி மலைப்பகுதியில் கோடை விழா

## நிகழ்ச்சிகள்

### காய்கறி கண்காட்சி

கோத்தகிரி நேரு பூங்காவில் காய்கறி கண்காட்சி இரண்டு நாட்கள் நடைபெறுகிறது.
# நீலகிரி மலைப்பகுதியில் கோடை விழா

## நிகழ்ச்சிகள்

### பிற நிகழ்ச்சிகள்

படகுவிடும் போட்டி, படகுகள் அணிவகுப்பு, பலூன் கண்காட்சி, பாரம்பரிய கட்டிடச் சுற்றுலா, ஒளிப்படப் போட்டி, ஓவியக் கண்காட்சி, மலையேற்றம், பழம் மகிழ்வூர்திகளின் அணிவகுப்பு, மாரத்தான் ஓட்டம், சந்தை கண்காட்சியென இதர நிகழ்ச்சிகளும் இக்கோடைவிழாவின் போது நடைபெறுகின்றன.
# காவிரி தெற்கு காட்டுயிர் காப்பகம்

**காவிரி தெற்கு காட்டுயிர் காப்பகம்** (*Cauvery south Wildlife Sanctuary*) என்பதுஇந்தியாவின் தமிழ்நாட்டின் தருமபுரி மற்றும் கிருட்டிணகிரி மாவட்டங்களில் அமைந்துள்ள ஒரு பாதுகாக்கப்பட்ட வனப் பகுதியாகும். இந்த சரணாலயம் தமிழ்நாட்டில் காவிரி ஆற்றின் வடக்கே அமைந்திருக்கும் காவிரி வடக்கு காட்டுயிர் காப்பகம் மற்றும், கர்நாடக மாநிலத்தின் காவிரி காட்டுயிர் புகலிடம் ஆகியவற்றை இணைக்கும் ஒரு பெரியதொரு பகுதியல் அமைந்துள்ளது. இச்சரணாலயம் 2022 ஆம் ஆண்டில் நவம்பர் 8 அன்று, வனவிலங்கு (பாதுகாப்பு) சட்டம், 1972-ன் பிரிவு 26-ஏ இன் உட்பிரிவு (1)இன் உட்பிரிவு (1)இன் உட்பிரிவு (பி)-ன் கீழ் தமிழ்நாடு அரசு, காவிரி தெற்கு வனவிலங்கு சரணாலயமாக அறிவித்தது. இது 686,406 சதுர கிலோமீட்டர் பரப்பளவு கொண்டதாகும்.  
இது கிழக்குத் தொடர்ச்சி மலைகள் மற்றும் மேற்குத் தொடர்ச்சி மலைகளின் இணைவிடத்தில் குறிப்பிடத்தக்க கானுயிரின வளாகங்கள். இது மாதேசுவரன் மலை, பிஆர் மலைகள், சத்தியமங்கலம் வனவிலங்கு உய்வகம் மற்றும் புலிகள் காப்பகம் மற்றும் நீலகிரி உயிர்க்கோளக் காப்பகம் ஆகியவற்றுடன் முக்கிய இணைப்பை உருவாக்குவதாக உள்ளது. இச்சரணாலயம் தென்னிந்தியாவில் யானைகள் வாழ்விடத்தின் ஒரு முக்கியப் பகுதியாகவும் காவிரி ஆற்றுப் படுக்கையில் உள்ள கானுயுர்களுக்கு முக்கியமான ஒரு பகுதியாகவும் உள்ளது. இந்த உய்விடத்தில் இரு முக்கிய யானைகளான வழித்தடமான நந்திமங்கலம், உழிபண்டா மற்றும் கோவைபள்ளம் - ஆனபெத்தள்ளா ஆகிய இடங்களை உள்ளடக்கியதாக உள்ளது.
# நித்ரா (1981 மலையாள திரைப்படம்)

**நித்ரா** (*Nidra*) இந்திய நாட்டில் வெளியான ஒரு மலையாள மொழித் திரைப்படமாகும். இப்படம் 1981 ஆம் ஆண்டு பரதன் இயக்க கே.சே.சோசப் தயாரித்தார். விஜய் மேனன், சாந்தி கிருஷ்ணா, கே. பி. ஏ. சி. இலலிதா மற்றும் காவல் சுரேந்திரன் ஆகியோர் முக்கிய வேடங்களில் நடித்துள்ளனர். படத்திற்கு சி. தேவராசன் மற்றும் 13ஏடி(இசைக்குழு) இசையமைத்துள்ளனர்.
# நித்ரா (1981 மலையாள திரைப்படம்)

## நடிகர்கள்

- ராசுவாக விஜய் மேனன்
- அஸ்வதியாக சாந்தி கிருஷ்ணா
- பார்கவியம்மாவாக கே. பி. ஏ. சி. இலலிதா
- சங்கரன் வேடத்தில் காவல் சுரேந்திரன்
- விசுவமாக லாலு அலெக்சு
- இந்திராவாக லாவண்யா
- மனுவாக ஆர். என். ஆர். மனோகர்
- ராஜுவின் தந்தையாக பி. கே. ஆபிரகாம்
- அம்முவாக ஜெயஸ்ரீ
# நித்ரா (1981 மலையாள திரைப்படம்)

## ஒலிப்பதிவு

சி. தேவராசன் மற்றும் 13ஏடி(இசைக்குழு) திரைப்படத்திற்கு இசையமைத்துள்ளனர். பாடல் வரிகளை இயூசூப் அலி கேச்சேரி மற்றும் பின்சன் கொரேயா எழுதியுள்ளனர்.  
| 1 | "தன்ய நிமிசமே" | கே.சே. யேசுதாசு | இயூசூப் அலி கேச்சேரி |  |
| --- | --- | --- | --- | --- |
| 2 | "நீங்கள் அந்நியராக இருக்கும்போது" | அந்தோனி ஐசக் | பின்சன் கொரேயா | } |
# சரவாக் மலாய் மொழி

**சரவாக் மலாய் மொழி** (மலாய்: *Bahasa Melayu Sarawak* <small>அல்லது</small> *Bahasa Sarawak*,; ஆங்கிலம்: *Sarawak Malay Language*); என்பது மலேசியா, சரவாக் மாநிலத்தில் மலாய் மொழியைப் பூர்வீகமாகக் கொண்டவர்களின் மொழியாகும்.  
சரவாக் மலாய்க்காரர்களால் பயன்படுத்தப்படும் ஒரு பொதுவான மொழியாவும் விளங்குகிறது. அத்துடன் சில சூழ்நிலைகளில் சரவாக்கின் பூர்வீக மக்களுக்குள்; குறிப்பாக மலாய் (*Malay People*) மற்றும் மெலனாவு மக்களுக்கு (*Melanau People*) இடையே ஒரு வழக்கு மொழியாகவும் (Lingua Franca) செயல்படுகிறது.
# சரவாக் மலாய் மொழி

## பொது

சரவாக் மாநிலத்தின் இலிம்பாங் மாவட்டம் (*Limbang District*) மற்றும் இலாவாசு மாவட்டம் (*Lawas District*) ஆகிய மாவட்டங்களில் அதிகமாய்ப் பேசப்படும், இந்த சரவாக் மலாய் மொழி, புரூணை மலாய் மொழியுடன் (*Bruneian Malay*) தொடர்பு உடையது.  
மேலும் இந்த மொழி இந்தோனேசியா மாநிலத்தின் மேற்கு கலிமந்தான் மாநிலத்தின் வடக்குப் பகுதியில் பேசப்படும் சங்காவு மலாய் (*Sanggau Malay*), சிந்தாங் மலாய் (*Sintang Malay*) மற்றும் செகாடாவு மலாய் (*Sekadau Malay*) ஆகியவற்றுடன் வலுவான ஒற்றுமையைக் கொண்டுள்ளது.
# சரவாக் மலாய் மொழி

## பொது

### பேச்சு வழக்குகள்

சுமத்திரா (*Sumatra*) மற்றும் மலாயா தீபகற்பத்தின் (*Malayan Peninsula*) மலாய் பேச்சு வழக்குகளுடன் ஒப்பிடும் போது, இந்த மொழி இபானிய மொழிகளுடன் (*Ibanic Languages*) மிகவும் பொருந்திப் போகிறது. அதே வேளையில் சரவாக்கிற்கு வெளியே உள்ள சாதாரண மலாய் மொழியில் இருந்து முற்றிலும் வேறுபட்டு நிற்கிறது.  
சரவாக் மலாய் மொழி மூன்று கிளைமொழிகளாகப் பிரிக்கப் படலாம்:  
- கூச்சிங் மலாய் மொழி (*Kuching Malay*)
- சரிபாசு மலாய் மொழி (*Saribas Malay*)
- சிபு மலாய் மொழி (*Sibu Malay*)
# ஆத்திகுளம்

**ஆத்திகுளம்** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும். சி. பி. ஐ. அலுவலகம், தன் கிளை ஒன்றை ஆத்திகுளம் பகுதியில் அமைத்துள்ளது.  
கடல் மட்டத்திலிருந்து சுமார் 164 மீட்டர் உயரத்தில் அமைந்துள்ள ஆத்திகுளம் பகுதியின் புவியியல் ஆள்கூறுகள், (அதாவது, 9°57'18.4"N, 78°08'11.8"E) ஆகும். மதுரை, செல்லூர், நரிமேடு, பீபி குளம், சின்ன சொக்கிகுளம், கோ. புதூர், சிம்மக்கல், தல்லாகுளம் கோரிப்பாளையம், யானைக்கல், நெல்பேட்டை, கீழ வாசல், தத்தனேரி, செனாய் நகர், கூடல் நகர் மற்றும் ஆரப்பாளையம் ஆகியவை ஆத்திகுளம் பகுதிக்கு அருகிலுள்ள முக்கிய புறநகர்ப் பகுதிகளாகும்.  
ஆத்திகுளம் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் பி. மூர்த்தி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# ஏனாம் (1983 மலையாளத் திரைப்படம்)

**ஏனாம்** (*Eenam*) இந்திய நாட்டில் வெளியிடப்பட்ட ஒரு மலையாள மொழித் திரைப்படமாகும். 1983 ஆம் ஆண்டு பரதன் இயக்க, எம்.ஓ. சோசப் இப்படத்தை தயாரித்தார். வேணு நாகவல்லி, சாந்தி கிருஷ்ணா, அடூர் பாசி மற்றும் பரத் கோபி ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு ஔசெப்பச்சன் இசையமைத்தார். பாடல்களை இயக்குநர் பரதன் மற்றும் வேணு நாகவல்லி ஆகியோர் எழுதினர்.
# ஏனாம் (1983 மலையாளத் திரைப்படம்)

## நடிகர்கள்

- வேணு நாகவல்லி
- சாந்தி கிருஷ்ணா
- அடூர் பாசி
- பரத் கோபி
- உன்னி மேரி
- ஸ்ரீநாத்
# ஏனாம் (1983 மலையாளத் திரைப்படம்)

## ஒலிப்பதிவு

படத்தில் இடம்பெற்ற பாடல்களுக்கு பரதன் இசையமைத்தார். பாடல்களை வேணு நாகவல்லி மற்றும் பரதன் எழுதினர். ஔசெப்பச்சன் படத்தின் பின்னணி இசையை அமைத்தார். இதன் மூலம் திரைப்பட இசையமைப்பாளராக அறிமுகமானார்.  
| 1 | "அம்பாடிக்குட்டா" | வாணி ஜெயராம் | வேணு நாகவல்லி |  |
| --- | --- | --- | --- | --- |
| 2 | "மாலேய லெபனம்" | வாணி ஜெயராம், கே. பி. பிரம்மாநந்தன் | பரதன் | } |
# திருத்தணி வீரட்டேசுவரர் கோயில்

**வீரட்டேசுவரர் கோயில்** (*Tiruttani Veeratteswarar Temple*) என்பது இந்தியாவில், தமிழ்நாட்டின், திருவள்ளூர் மாவட்டம் திருத்தணியில் அமைந்துள்ள ஒரு சிவன் கோயில் ஆகும்.
# திருத்தணி வீரட்டேசுவரர் கோயில்

## வரலாறு

செங்கல்லால் கட்டப்பட்டிருந்த இக்கோயிலானது பல்லவர்களில் கடைசி பேரரசனான அபராசித வர்ம பல்லவன் காலத்தில் கற்றளியாக மாற்றிக் கட்டப்பட்ட ஒரு கோயிலாகும். இக்கோயிலை நம்பி அப்பி என்பவர் தன் செலவில் கற்றளியாக கட்டினார். அதைக்கண்டு மகிழ்ந்த மன்னன் அபராசித வர்ம பல்லவன் ஒரு வெண்பா பாடினான். அப்பாடல் பின்வருமாறு;  
<blockquote>திருந்து திருத்தணியற் செஞ்சடையீ சற்க்குக்
கருங்கல்லாற் கற்றளியா நிற்க விரும்பியே  
நற்கலைக ளெல்லா நவின்றசீர் நம்பியப்பி
பொற்பமையச் செய்தான் புரிந்து</blockquote>  
இப்பாடல் இக்கோயில் சுவற்றில் கல்வெட்டாக செதுக்கப்பட்டு, அதன் கீழ் இவ்வெண்பா பெருமானடிகள் தாம் பாடி அருளித்து. என்ற குறிப்பு வரையப்பட்டுள்ளது.
# திருத்தணி வீரட்டேசுவரர் கோயில்

## கோயில் அமைப்பு

இக்கோயில் ஒரு தூங்கானை மாடக் கோயிலாகும். பொதுவாக தூங்காணை மாடக் கோவில்கள் கருவறை முதல் விமானம் வரை அரைவட்ட வடிவிலே இருக்கும். ஆனால் இக்கோயிலின் கருவறை செவ்வக வடிவிலும், விமானம் அரைவட்ட வடிவிலும் அமைக்கப்பட்டுள்ளது. இது மாடக் கோயில் என்பதால் கருவறைக்கு மேலே இன்னொரு அரைவட்ட கருவறை அமைக்கப்பட்டு அதன்மேல் விமானம் அமைக்கப்பட்டுள்ளது. இக்கோயிலில் சிவன், உமை, ஆலமர் செல்வன், திருமால், ஏழுகன்னியர் உள்ளிட்டோருக்கு சிற்பங்கள் உள்ளன
# திருத்தணி வீரட்டேசுவரர் கோயில்

## இலக்கியம்

தணிகை புராணம் பாடிய கச்சியப்ப முனிவர் வீரகட்டகாச படலத்தில் இத்தல இறைவன் குறித்து 128 பாடல்களைப் பாடியுள்ளார்.
# பாண்டியின் சோதனை

**பாண்டியின் சோதனை** (*Pandy's test*)(அல்லது பாண்டியின் எதிர்வினை) என்பது மூளை தண்டுவட திரவத்தில் புரதங்களின் (முக்கியமாக குளோபுலின்ஸ்) அதிகரித்த அளவைக் காண மேற்கொள்ளப்படுகிறது. 1910ஆம் ஆண்டில் இந்த பரிசோதனையை உருவாக்கிய அங்கேரிய நரம்பியல் நிபுணர் பாண்டி கால்மான் (1868-1945) என்பவரின் நினைவாக இந்த சோதனைக்குப் பெயரிடப்பட்டது.
# பாண்டியின் சோதனை

## கொள்கை

புரதங்கள் (கோளப்புரதம் மற்றும் அல்புமின்) தண்ணீரில் பீனாலின் நிறைவுற்ற கரைசலால் வீழ்படிவு ஏற்படுகின்றது.  
பீனால் (நீரில் கரைந்த கார்போலிக் அமில படிகங்கள்) அல்லது, பைரோகாலிக் அமிலம் அல்லது, கிரெசோல், பொதுவாகப் பாண்டியின் மறுஉருவாக்கம் அல்லது பாண்டியின் கரைசல் என அழைக்கப்படுகிறது.
# பாண்டியின் சோதனை

## செயல்முறை

ஒரு துளி மூளை தண்டுவட திரவ மாதிரியில் (நோயாளியிடமிருந்து முதுகுத் தண்டுவட துளையிடுதல் நுட்பம் மூலம் சேகரிக்கப்பட்டது), பாண்டியின் கரைசலில் சுமார் 1 மில்லி சேர்க்கப்படுகிறது. கலங்கலான தோற்றமுடைய மூளை தண்டுவட திரவம் குளோபுலின் புரதத்தின் உயர்ந்த நிலைகள் இருப்பதைக் குறிக்கிறது. இது நேர்மறையான பாண்டியின் எதிர்வினையாகக் கருதப்படுகிறது. ஒரு சாதாரண வயது வந்தவரிடமிருந்து வரும் முதுகு தண்டுவட திரவம் கலங்கலின்றி எந்த கொந்தளிப்பையும் அல்லது வீழ்படிவினையும் ஏற்படுத்தாது. பாண்டியின் எதிர்மறையான வினையாகும்.
# பாண்டியின் சோதனை

## எதிர்வினைகள் மற்றும் முடிவுகள்

மூளை தண்டுவடத் திரவத்தில் உள்ள புரதங்கள், பொதுவாக அல்புமின் மற்றும் குளோபுலின் ஆகியவை 8 முதல் 1 என்ற விகிதத்தில் உள்ளன. புரோட்டீன் அளவுகளில் அதிகரிப்பு நரம்பியல் நோய்களை சுட்டிக்காட்டும் மதிப்பாகும்.  
*சாதாரண மூளை தண்டுவடத் திரவம் தெளிவாகவும் ஒளி ஊடுருவும் திரவமாகும்.* *பாண்டியின் எதிர்வினை அதை ஒளிஊடுருவக்கூடியதாக அல்லது ஒளிபுகாதாக ஆக்குகிறது.*
# பாண்டியின் சோதனை

## எதிர்வினைகள் மற்றும் முடிவுகள்

### நேர்மறை சோதனை

ஒரு நேர்மறை சோதனையானது, துரிதப்படுத்தப்பட்ட புரதங்களின் நீல-வெள்ளை கோடுகளைக் காட்டுகிறது. கலங்கல் அளவு மூளைத் தண்டுவடத் திரவத்தில் உள்ள புரதத்தின் அளவைப் பொறுத்தது. இது **மங்கலான கலங்கல்** (மூளைத் தண்டுவடத் திரவத்தில் புரதங்களில் குறைந்த அளவிலிருந்து மிதமான அளவாக) முதல் **அடர்த்தியான பால் படிவு** (மூளைத் தண்டுவடத் திரவத்தில் அதிக புரத உள்ளடக்கம்) வரை மாறுபடும்.  
நேர்மறை பாண்டியின் வினை பின்வரும் நோய்க்குறியியல் நிலைகளில் ஒன்று அல்லது அதற்கு மேற்பட்டவற்றைக் குறிக்கலாம்:  
- நீரிழிவு நோய்
- மூளைக் கட்டி (மூளை தண்டுவட உறை புற்று நோய், அக்கூஸ்டிக் நியுரோமா அல்லது, எபென்டிமோமா )
- அகவுறையுடனான மூளை சீழ்
- முதுகுத் தண்டு கட்டி
- தண்டுவட மரப்பு நோய்
- கடுமையான சீழ் மிக்க மூளையுறை அழற்சி
- கிரானுலோமாட்டசு மூளைக்காய்ச்சல்
- புற்றுநோய் மூளைக்காய்ச்சல்
- சிபிலிசு (நீண்ட காலமாக இருந்தால் புரதம் சாதாரணமாக இருக்கலாம்)
- குய்லின்-பார் சிண்ட்ரோம் [<nowiki/>புற நரம்பு பாதிப்பு ] (புரதம் 5-7 நாட்களுக்குப் பிறகு உயர்கிறது)
- குஷிங் நோய்
- இணைப்பு திசு நோய்
- இரத்த யூரியா மிகைப்பு
- தைராய்டு குறை உடல் நீர்க்கட்டு
- மூளை இரத்தக்கசிவு
# பாண்டியின் சோதனை

## எதிர்வினைகள் மற்றும் முடிவுகள்

### எதிர்மறை சோதனை

கலங்கலான கொந்தளிப்பு காணப்படாது. மூளைத் தண்டுவடத் திரவ மாதிரி சாதாரணமானது; அதாவது சாதாரண புரத உள்ளடக்கம் கொண்டது.  
*சாதாரண மூளை தண்டுவட திரவ புரதம் தீ நுண்மி மைய நரம்பு மண்டலத் தொற்றுகள், மூளை தண்டு குளோமா, குருதி ஊட்டக்குறை போன்ற பல நோய் காரணமாகவும் ஏற்படும் என்பதை நினைவில் கொள்ளவும்.*
# குர்து பெண்கள்

**குர்து பெண்கள்** (குர்தி மொழி: ژنانی کورد) அரபுச் சமூகப் பெண்கள் அல்லாது, பாரம்பரியமாக குர்து பெண்கள், ஆண்களுக்கு இணையாக சமூகம் மற்றும் அரசியலில் முக்கியப் பங்கு வகிக்கின்றனர். பொதுவாக குர்திஷ் சமூகத்திற்குள் உள்ள முற்போக்கான இயக்கங்கள் காரணமாக குர்து பெண்களின் உரிமைகள் மற்றும் சமத்துவம் 21ம் நூற்றாண்டில் வியத்தகு முறையில் மேம்பட்டுள்ளது. பெண்கள் முன்னேற்றம் இருந்தபோதிலும், குர்திஷ் மற்றும் சர்வதேச பெண்கள் உரிமை அமைப்புகள் பாலின சமத்துவமின்மை, கட்டாயத் திருமணங்கள், ஆணவக் கொலைகள் மற்றும் ஈராக் குர்திஸ்தானில், பெண் பிறப்புறுப்புச் சிதைவு தொடர்பான சர்ச்சைகள் இருந்து கொண்டே உள்ளது.
# குர்து பெண்கள்

## துருக்கியில் குர்து இனப் பெண்கள்

1919ல், குர்திஷ் பெண்கள் இஸ்தான்புல் நகரத்தில் "குர்திஷ் பெண்களின் முன்னேற்றத்திற்கான சமூகம்" என்ற தங்களது முதல் அமைப்பை உருவாக்கினர்.  
1925-1937 கிளர்ச்சிகளின் போது, இராணுவம் குர்திஷ் பெண்களை குறிவைத்தது, அவர்களில் பலர் கற்பழிப்பு மற்றும் துஷ்பிரயோகத்தில் இருந்து தப்பிக்க தற்கொலை செய்து கொண்டனர்.  
2002ல் இருந்து துருக்கியில் இஸ்லாமிய பழமைவாத நீதி மற்றும் மேம்பாட்டுக் கட்சி (AKP) அதிகாரத்திற்கு வந்தது. அது சமூகத்தில் பெண்களின் பங்கு பற்றிய ஒரு பிற்போக்குத்தனமான நிகழ்ச்சி நிரலைக் கொண்டு வந்தது. துருக்கி அதிபர் ரசிப் தைய்யிப் எர்டோகன் "தாய்மையை நிராகரிக்கும் ஒரு பெண், வீட்டைச் சுற்றி இருப்பதைத் தவிர்த்து, தனது வேலை மற்றும் வாழ்க்கை எவ்வளவு வெற்றிகரமாக இருந்தாலும் குறைபாடுடையவள், முழுமையற்றவள்" என இழிவான முறையில் தெரிவித்தார்.
# குர்து பெண்கள்

## துருக்கியில் குர்து இனப் பெண்கள்

### சிரியாவில் குர்து இனப் பெண்கள்

சிரிய உள்நாட்டுப் போரின் போது, வடக்கு சிரியாவில் உள்ள குர்து மக்கள் வசிக்கும் ரோஜாவா எனப்படும் சிரியா குர்திஸ்தான் பகுதி சுயாட்சியைப் பெற்றது. இங்கு முற்போக்கு ஜனநாயக யூனியன் கட்சி (PYD) அதிகாரத்தில் உள்ளது. குர்து பெண்கள் ரோஜாவாவில் ஆயுதம் மற்றும் ஆயுதமற்ற அமைப்புகளைக் கொண்டுள்ளனர். மேலும் பெண்களின் உரிமைகளை மேம்படுத்துவது அரசியல் மற்றும் சமூக நிகழ்ச்சி நிரலின் முக்கிய மையமாகும். பெண்கள் பாதுகாப்பு பிரிவுகளில் (YPJ) உள்ள குர்திஷ் பெண் போராளிகள் கோபானி முற்றுகையின் போது முக்கியப் பங்கு வகித்தனர் மற்றும் சிஞ்சார் மலைப்பகுதிகளில் சிக்கித் தவிக்கும் யாசிதி மக்ககளை மீட்பதில் முக்கியப் பங்கு வகித்தனர். சிரியாவில் குர்து ஜனநாயக ஒன்றியக் கட்சியின் (PYD) பெண்கள் போர்ப் படையாக அங்கீகரிக்கப்பட்டுள்ளது. பெண்கள் பாதுகாப்பு பிரிவுகள் (YPJ) என்று அழைக்கப்படும் இந்த படை போர்க்களத்தில் அவர்களின் துணிச்சலுக்காக பாரட்டபட்டது. குர்து பெண் வீரர்கள் 100க்கும் மேற்பட்ட இசுலாமிய அரசுப் போராளிகளை கொன்றது. இஸ்லாமிய அரசுப் போராளிகளுக்கு எதிராகப் போராடும் குர்து படையில் 40% வரை குர்து பெண்களால் ஆனது.  
சிரியாவின் சிவில் சட்டங்கள் ரோஜாவாவில் செல்லுபடியாகும், அவை ரோஜாவாவின் அரசியலமைப்புடன் முரண்படவில்லை. இருப்பினும் பெண்களுக்கு முழுமையான சமத்துவத்தை அறிவிக்கப்பட்டதுடன், கட்டாயத் திருமணம் மற்றும் பலதார மணம் ஆகியவற்றிற்கு தடை விதிக்கப்பட்டது. சிரிய வரலாற்றில் முதன்முறையாக, சிவில் திருமணம் அனுமதிக்கப்படுகிறது மற்றும் ஊக்குவிக்கப்படுகிறது. இது ஒரு மதச்சார்பற்ற திறந்த சமூகத்தை நோக்கிய குறிப்பிடத்தக்க நகர்வு மற்றும் வெவ்வேறு மத பின்னணியில் உள்ள மக்களிடையே கலப்புத் திருமணத்தை ஊக்குவிக்கிறது.  
குழந்தை திருமணம், பலதார மணம் மற்றும் கவுரவக் கொலைகள் போன்றவற்றைக் குறைப்பதற்கான சட்ட முயற்சிகள் விரிவான பொது விழிப்புணர்வு பிரச்சாரங்களால் ஆதரிக்கப்படுகின்றது. ஒவ்வொரு நகரத்திலும் கிராமத்திலும் பெண்கள் இல்லம் அமைக்கப்பட்டுள்ளது. இவை பெண்களால் நடத்தப்படும் சமூக மையங்கள், குடும்ப வன்முறை, பாலியல் வன்கொடுமை மற்றும் பிற வகையான தீங்குகளில் இருந்து தப்பியவர்களுக்கு சேவைகளை வழங்குகின்றன. இந்த சேவைகளில் ஆலோசனை, குடும்ப மத்தியஸ்தம், சட்ட ஆதரவு மற்றும் பெண்கள் மற்றும் குழந்தைகளுக்கான பாதுகாப்பான வீடுகளை ஒருங்கிணைத்தல் ஆகியவை அடங்கும். பொருளாதார சுதந்திரம் மற்றும் சமூக வலுவூட்டல் திட்டங்கள் குறித்த வகுப்புகளும் பெண்கள் இல்லங்களில் நடத்தப்படுகின்றன.  
ரோஜாவாவில் உள்ள அனைத்து நிர்வாக உறுப்புகளுக்கும் ஆண் மற்றும் பெண் இணைத் தலைவர்கள் இருக்க வேண்டும், மேலும் ரோஜாவாவில் உள்ள எந்த ஆளும் குழுவின் உறுப்பினர்களில் நாற்பது சதவிகிதம் பெண்களாக இருக்க வேண்டும். ரோஜாவா மாகாணத்தில் உள்ள அசாயிஷ் போலீஸ் படையில் 25 சதவீதம் பேர் பெண்கள் என மதிப்பிடப்பட்டுள்ளது. மேலும் அசாயிஷில் சேருவது குர்திஷ் இன மற்றும் அரபு இன பெண்களுக்கு மிகவும் ஆணாதிக்க பின்னணியில் இருந்து தனிப்பட்ட மற்றும் சமூக விடுதலைக்கான மிகப்பெரிய செயலாக சர்வதேச ஊடகங்களில் விவரிக்கப்படுகிறது.  
"பெண்களை அடைத்து வைத்திருக்கும் மரியாதை அடிப்படையிலான மத மற்றும் பழங்குடி விதிகளை உடைக்க முயற்சிப்பது" என்ற முற்போக்கு ஜனநாயக யூனியன் கட்சியின் அரசியல் நிகழ்ச்சி நிரலானது சமூகத்தின் பழமைவாத பகுதிகளில் சர்ச்சைக்குரியதாக உள்ளது.
# குர்து பெண்கள்

## இதனையும் காண்க

- குர்து மக்கள்
- குர்திசுத்தான் தொழிலாளர் கட்சி
- குர்திஸ்தான்
- துருக்கிய குர்திஸ்தான்
- சிரியா குர்திஸ்தான்
- ஈராக்கிய குர்திஸ்தான்
- ஈரானிய குர்திஸ்தான்
# அகா அருவி

**அகா அருவி** (*Akaa Falls*) மேற்கு ஆப்பிரிக்க நாடான கானாவின் கிழக்குப் பகுதியில் உள்ளது. கொஃபோரிடுவாவிற்கு வடகிழக்கே 21 கிலோமீட்டர் தொலைவில் இருக்கும் அகுபெம் வடக்கு மாவட்டத்தில் உள்ள அக்யெரெமண்டெங் கிராமத்திற்கு அருகில் இந்த அருவி அமைந்துள்ளது. அழகான நீர்வீழ்ச்சியைத் தவிர இங்குள்ள அசாதாரணமான பாறை அமைப்புகளும் பார்ப்பதற்கு ஓர் அற்புதமான காட்சியாகும். நீரின் அளவு அதிகமாக இல்லாத வறட்சிக் காலங்களில் இந்தப் பாறைகளின் அழகு இன்னும் அதிகமாகத் தெரியும்.  
போடி நீர்வீழ்ச்சியிலிருந்து ஏழு கிலோமீட்டர் தொலைவில் உள்ள அகா அருவி அதற்கான நீரை போடி ஆற்றில் இருந்து எடுக்கிறது. போடி அருவியும் அதற்கான நீரை போடி ஆற்றில் இருந்தே எடுக்கிறது.
# இரிபாப்

**இரிபாப்**'(*Rebab*) இரிபாபா, இருபாப், இரெபெபா, இரிபாப், இரெபிபா என பலவிதமாக உச்சரிக்கப்படும் இது ஒருவகை கம்பி இசைக் கருவியாகும். இது வடக்கு ஆப்பிரிக்கா, தென்கிழக்காசியா, மத்தியக் கிழக்கு மற்றும் ஐரோப்பாவின் சில பகுதிகளில் இசுலாமிய வணிகப் பாதைகள் வழியாக சுதந்திரமாக பரவியது. கருவி பொதுவாக வளைவாக இருக்கும். இது 8 ஆம் நூற்றாண்டிற்குப் பிற்பகுதியில் பெயரிடப்பட்ட முதன்முதலில் அறியப்பட்ட வளைந்த கருவிகளில் ஒன்றாகும். மேலும் இது பல வளைந்த மற்றும் கம்பி வாத்தியங்களில் முதன்மையானதாக உள்ளது.
# இரிபாப்

## தோற்றம்

இரிபாப் அதன் பரந்த விநியோகத்துடன் தொடர்புடைய பல்வேறு வகையான இசைக் குழுக்கள் மற்றும் வகைகளில் பயன்படுத்தப்படுகிறது. மேலும் வெவ்வேறு பகுதிகளில் சற்றே வித்தியாசமாக கட்டமைக்கப்பட்டு இசைக்கப்படுகிறது. ஈரானில் அகுவாசு என்பது வியோல் காம்பாவைப் போன்ற ஒரு பெரிய கருவியாகும். அதேசமயம் மேற்கில் பயன்படுத்தப்படும் கருவி தோற்றம் சிறியதாகவும், உயர்ந்ததாகவும் இருக்கும்.
# இரிபாப்

## வரலாறு

இரிச்சர்ட் வாலாசெக்கின் கூற்றுப்படி, வளைந்த இரிபாப் முகமதிய கலாச்சாரத்தின் கீழ் உருவாக்கப்பட்டது. அரேபிய பெடோயின் இசையில் இது பெரிதும் பயன்படுத்தப்பட்டது. மேலும் தொடர்ந்து பயன்படுத்தப்படுகிறது. ஜோஹன் லுட்விக் பர்கார்ட் தனது பயண இலக்கியாமான *டிராவல்ஸ் இன் அரேபியா*வில் குறிப்பிடுகிறார்:  
இது ஈராக்கில் "ஜோசா" என்று அழைக்கப்படுகிறது. இது தேங்காய் மட்டையால் செய்யப்பட்து. பாரசீக இசையில் கமஞ்சே என்ற வளைந்த கருவியும் உள்ளது. இது ஒத்த வடிவம் மற்றும் அமைப்பைக் கொண்டுள்ளது. இது இசுலாமிய வர்த்தக வழிகள் மூலம் தென்கிழக்கு ஆசியா உட்பட பல்வேறு பகுதிகளுக்கு பரவியது.  
ஹசான் எக்ஸார் செனானி பிரபல ஈரானிய பாடகரும் இரிபாப் கலைஞருமாவார்.
# கபில் தேவ் பிரசாத்து

**கபில் தேவ் பிரசாத்து (Kapil Dev Prasad)** இந்தியாவின் பீகார் மாநிலத்தைச் சேர்ந்த ஒரு நெசவாளர் ஆவார். புடவைகள், படுக்கை விரிப்புகள் மற்றும் திரைச்சீலைகள் மீது பவன் புட்டி என்ற 52 நோக்குரு வகைகளை நெசவு செய்து புத்த கலையை பிரபலப்படுத்தியதற்காக இவர் அறியப்படுகிறார்.
# கபில் தேவ் பிரசாத்து

## வாழ்க்கை மற்றும் தொழில்

கபில் தேவ் பிரசாத்து 1954 ஆம் ஆண்டில் பிறந்தார். இவரது குடும்பத் தொழில் கைத்தறி சம்பந்தப்பட்டதாகும். பீகாரில் உள்ள நாலந்தா மாவட்டத் தலைமையகமான பீகார் செரீப்பின் கிழக்கு-வடக்கில் 3 கிலோமீட்டர் தொலைவில் அமைந்துள்ள பாசுமன் பிகா கிராமம் என்ற சிறிய கிராமத்தில் இருந்து இவர் வந்தார்.  
2023 ஆம் ஆண்டில், இவருக்கு இந்திய நாட்டின் நான்காவது மிக உயர்ந்த விருதான பத்மசிறீ விருது வழங்கி சிறப்பிக்கப்பட்டது.
# கங்கை வழிபாடு

**கங்கை வழிபாடு** (*Ganga puja*) என்பது இந்தியாவின் வடகிழக்கு மாநிலமான திரிபுராவில் கொண்டாடப்படும் ஒரு மத விழாவாகும் . பழங்குடியின திரிபுரி மக்கள் ஆற்றினைத் தெய்வத்தை வழிபடுகிறார்கள். மேலும் இவர்கள் தொற்றுநோய்களிலிருந்து காப்பாற்றப்படவும், கர்ப்பிணிப் பெண்களின் நல்வாழ்வுக்காகவும் பிரார்த்தனை செய்கிறார்கள். இந்த கொண்டாட்டத்தில் ஆற்றின் நடுவில் அல்லது நீரோடையில் மூங்கிலால் ஆன கோயில் ஒன்றைக் கட்டுவர். உள்ளூரில் கங்கை என்று அழைக்கப்படும் கங்கை ஆற்றினை இவர்கள் கடவுளாக வணங்குகின்றனர். இப்பகுதியில் வழிபடப்படும் பதினான்கு பிரதான தெய்வங்களில் கங்கையும் ஒன்றாகும். இந்த விழா மாநிலம் முழுவதும் பிரபலமாகக் கொண்டாடப்படுகிறது. சோம கங்கா பூசை இந்தியாவின் வடகிழக்கு மாநிலமான திரிபுராவின் ஒரு மத திருவிழா ஆகும். இந்து சந்திர சூரிய நாட்காட்டியின்படி இதன் தேதி நிர்ணயிக்கப்பட்டு மார்ச், ஏப்ரல் அல்லது மே மாதங்களில் மாநிலம் முழுவதும் திருவிழா பிரபலமாகக் கொண்டாடப்படுகிறது.
# கங்கை வழிபாடு

## வாடிக்கை நிகழ்வுகள்

நெல் அறுவடையைக் குறிக்கும் நபண்ணா திருவிழாவிற்குப் பிறகு கங்கா பூசை கொண்டாடப்படுகிறது. இதன் கொண்டாட்ட நாள் மாறுபடும். ஆனால் மார்ச் அல்லது ஏப்ரல் மாதங்களில் கொண்டாடப்படுகிறது. இது திரிபுராவின் பதினான்கு முதன்மையான தெய்வங்களில் ஒன்றான கங்கை அல்லது கங்கையின் நதி தெய்வத்தை வழிபடுவதைக் குறிக்கின்றது. இந்த சந்தர்ப்பத்தில், பழங்குடி சமூகங்கள் ஓடை அல்லது ஆற்றின் கரையில் ஒன்றுகூடி, "மூன்று மூங்கில் துண்டுகளை அழகான பூ”வாக உருவாக்குகின்றனர். இதற்குப் பிறகு இவர்கள் ஓடையின் நடுவில் மூங்கிலால் ஆன தற்காலிக கோயில் ஒன்றைக் கட்டி, பயபக்தியுடன் கொண்டாட்டங்களை நடத்துகிறார்கள். ஆண் வாத்துக்கள், ஆடுகள் மற்றும் எருமைகள் இத்தெய்வங்களுக்காகப் பலியிடப்படுகின்றன. இது போன்ற பிரசாதங்கள் மூலம் கடவுள்களின் சக்தியைப் பயன்படுத்தி தொற்றுநோயைத் தடுக்கலாம் என்று நம்புகிறார்கள். திருவிழாவின் மற்றொரு நோக்கம் என்னவென்றால், கர்ப்பிணிப் பெண்களின் நல்வாழ்வை உறுதி செய்யத் தெய்வங்களிடம் பயபக்தியுடன் வேண்டுகின்றனர். திரிபுரா மாநிலம் முழுவதும் நடைபெறும் பாரம்பரிய நடனம் வழிபாட்டுத் திருவிழாவின் ஒரு பகுதியாகும்.
# கங்கை வழிபாடு

## தொடர்புடைய நிகழ்வுகள்

திருவிழாவிற்கு பணம் செலுத்த, திரிபுரா மாநிலத்தின் பரம்பரை ஆட்சியாளரின் கீழ் உள்ள பாதிரியார்கள் மற்றும் அதிகாரத்தில் உள்ளவர்களால் பழங்குடியின மக்களிடம் நிதி பங்களிப்புகள் வழங்கப்பட்டன். 1943ஆம் ஆண்டில், இந்தக் கட்டணங்கள் ரூபாய் 2லிருந்து 4ஆக (இந்திய ரூபாய்) உயர்த்தப்பட்டன. இது பழங்குடியினர் இந்த உயர்வுக்கு எதிராக பரவலான எதிர்ப்புகளைத் தெரிவித்தனர். இவர்கள் ஆட்சேபனைகள் தணிக்கப்பட்டன.  
ஆகத்து 1947-ல் பிரித்தானிய இந்தியாவாக இருந்த இந்தியா விடுதலை மற்றும் இந்தியப் பிரிப்பினைத் தொடர்ந்து, திரிபுரா மாநிலத்தின் செயல் ஆட்சியாளர், ரீஜண்ட் காஞ்சன் பிரவா தேவி, புதிய இந்திய ஒன்றியத்தில் சேரவில்லை. இது ஒரு ஒழுங்கமைக்கப்பட்டமுக்தி பரிஷத் என்று அழைக்கப்பட்ட இயக்கத்தைத் தொடங்கியது. இதன் நோக்கம் திரிபுராவின் மகாராஜாக்களின் ஆட்சியை முடிவுக்கு கொண்டு வந்து மக்களாட்சியினை நிறுவுவதாகும். 1948ஆம் ஆண்டில், இந்த இயக்கத்தின் தலைவரான தேசர்ரத் டெபர்மா, கங்கா பூசையின் சந்தர்ப்பத்தைப் பயன்படுத்தி முக்தி பரிஷத்துக்கு ஒவ்வொரு குடும்பத்திலிருந்தும் ரூபாய் 1 வசூலித்து நிதி திரட்டினார். இருப்பினும், இவரது இயக்கத்தின் செயல்பாடுகள் காலப்போக்கில் குறைக்கப்பட்டன, குறைந்தது. 1950-ல் இந்த இயக்கம் இறுதியாக பொதுவுடைமைக் கட்சியுடன் இணைந்தது. இதற்கிடையில், அக்டோபர் 1949-ல் திரிபுரா புதிய இந்தியாவுடன் இணைந்தது.
# கொனார்க் நடன திருவிழா

**கொனார்க் நடன திருவிழா** (*Konark Dance Festival*) என்பது ஒவ்வொரு ஆண்டும் திசம்பர் மாதம் 1 முதல் 5 வரை இந்தியாவில் ஒடிசாவில் உள்ள கொனார்க்கில் உள்ள சூரிய கோவிலின் பின்னணியில் நடைபெறும் ஐந்து நாள் நடன விழா ஆகும். இது ஒடிசாவில் நடைபெறும் மிகப்பெரிய நடன விழாக்களில் ஒன்றாகும்.
# கொனார்க் நடன திருவிழா

## நிகழ்விடம்

இந்த ஆலயத்தின் நேர்த்தியான *'சாலமண்டர்*<nowiki/>' அல்லது 'நடன மண்டபம்' ஒரு கட்டிடக்கலை அதிசயம். இதன் சுவர்களின் ஒவ்வொரு அங்குலமும் பழங்காலத்தின் சிறந்த கலை வடிவமைப்புகளால் செதுக்கப்பட்டுள்ளது. இசைக்கலைஞர்கள் செவிப்பறைகள், சங்குகள் மற்றும் பிற இசைக்கருவிகளை வாசித்து ஒடிசி நடனமாடி அலங்கரிக்கின்றனர்.
# கொனார்க் நடன திருவிழா

## பங்கேற்பு

நாடு முழுமையிலுமிருந்து பல புகழ்பெற்ற நடனக் கலைஞர்கள் இந்த அரங்கில் நடனமாடுகிறார்கள். 1986ஆம் ஆண்டு முதல், இந்த திருவிழாவை ஒடிசா சுற்றுலா மற்றும் ஒடிசி ஆராய்ச்சி மையம் இணைந்து மாநிலத்தில் பல்வேறு இந்திய நடன பாரம்பரியத்தை மேம்படுத்துவதோடு, கொனார்க் கோயில் மற்றும் ஒடிசாவை ஒரு சுற்றுலாத் தலமாகப் பிரபலப்படுத்தவும் ஏற்பாடு செய்கின்றன.
# கொனார்க் நடன திருவிழா

## மணற்சிற்ப விழா

இதனுடன், இதே காலகட்டத்தில், பன்னாட்டு மணல் கலை விழாவும் நடைபெறுகிறது.  
மணல் திருவிழா திறமையான மணல் கலைஞர்களால் உருவாக்கப்பட்ட மணல் சிற்பங்களைக் கொண்டாடுகிறது. பாரம்பரிய மணல் சிற்பங்கள் மட்டுமல்ல, திறமையான மணல் கலைஞர்களால் உருவாக்கப்பட்ட மணல், கல், வெண்கலம் அல்லது மரம் ஆகியவற்றையும் இத்திருவிழாவின்போது காணலாம். பன்னாட்டு மணல் கலைஞர் திருவிழா இந்தியா மற்றும் பல நாடுகளைச் சேர்ந்த மணல் கலைஞர்களின் கண்கவர் காட்சிகளைக் கொண்டாடுகிறது. இந்த விழாவில் 30 இந்திய மற்றும் 10 வெளிநாட்டுக் கலைஞர்கள் பங்கேற்கின்றனர். மெக்சிகோ, ஸ்பெயின், சிங்கப்பூர், பிரான்ஸ், நார்வே, செருமனி, நெதர்லாந்து மற்றும் அமெரிக்கா ஆகிய நாடுகளைச் சேர்ந்த சிறந்த மணல் கலைஞர்கள் இந்தியாவின் பல்வேறு பல்வேறு மாநிலங்களிலிருந்து வரும் மணற் கலைஞர்கள் சந்திரபாகாவின் தங்கக் கடற்கரையை அலங்கரிக்கின்றனர்.  
இந்தியாவின் ஒடிசா மாநிலம் கொனார்க், புரியிலிருந்து சிறிது தொலைவில் உள்ள சந்திரபாகா கடற்கரையில் பன்னாட்டு மணல் கலை விழா 2015-ல் தொடங்கப்பட்டது. ஒவ்வொரு ஆண்டும், கலைஞர்களுக்கான கருப்பொருளாகப் பூமியின் வளர்ந்து வரும் பிரச்சினைகளை அடிப்படையாகக் கொண்டு சிற்பங்களை வடிவமைக்கின்றனர்.
# அலட்சுமி

**அலட்சுமி** (*Alakshmi*) இவரை இந்துக்கள் துரதிர்ஷ்டத்தின் தெய்வமாக நம்புகின்றனர். இவர் "பசுவை விரட்டுகிறவராகவும், மானைப் போல கால்களைக் கொண்டராகவும், காளைப் போன்ற பற்களை உடையவராகவும்" என்று விவரிக்கப்படுகிறார். அல்லது இவள் "வறண்ட சுருங்கிய உடல், குழிந்த கன்னங்கள், தடித்த உதடுகள் மற்றும் துடித்த கண்கள் கொண்டவளாகவும், கழுதை மீது சவாரி செய்கிறவளாகவும் "விவரிக்கப்படுகிறாள். இந்துத் தொன்மவியல்படி, பாற்கடலைக் கடைந்த போது ஜேஷ்டா தேவி தோன்றியதாகக் கூறப்படுகிறது. இவரது தங்கை இலட்சுமி அமிர்தம் தோன்றும் முன்பு தோன்றியதாகக் கூறப்படுகிறது.
# அலட்சுமி

## விளக்கம்

வேத, உபநிடத அல்லது ஆரம்பகால புராண இலக்கியங்களில் இவள் குறிப்பிடப்படவில்லை. ஆனால் அலட்சுமியின் அனைத்து அம்சங்களும் இருக்கு வேத தெய்வமான நிர்ருதியின் அம்சங்களுடன் பொருந்துகின்றன. இவள் இலட்சுமியின் நிழல் என்றும் கூறப்படுகிறது. பத்ம புராணத்தில், அண்டவியல் இவளை உள்ளடக்கியது, அங்கு சமுத்திர மந்தனம் வெளிப்படும் எல்லாவற்றிலும் நல்லது மற்றும் கெட்டது இரண்டையும் உருவாக்குகிறது. முதலில் அலட்சுமி வெளிப்படுகிறாள். பிறகு சமுத்திர மந்தனத்தின் போது இலட்சுமி தோன்றுகிறாள். கடவுள்கள் அலட்சுமியை தீங்கு விளைவிப்பவர்களிடையே வாழ அனுப்புகிறார்கள். அவர்களுக்கு வறுமையையும் துக்கத்தையும் கொடுக்கிறார்கள்.
# அலட்சுமி

## நம்பிக்கை

“இவள் ஒரு வீட்டிற்குள் நுழையும்போது பொறாமையையும் தீமையையும் கொண்டு வருவதாகக் கூறப்படுகிறது. சகோதரர்கள் ஒருவருக்கொருவர் பிரிந்து வாழ்வர். குடும்பங்கள் மற்றும் அவர்களின் ஆண் வம்சாவளியினர் அழிவையும் எதிர்கொள்வார்கள்" எனவும் நம்ப்பப்படுகிறது.
# பெத்தானியாபுரம்

**பெத்தானியாபுரம்** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும். 2023ஆம் ஆண்டு பொங்கல் பண்டிகையை, பெத்தானியாபுரம் பகுதியின் மக்கள் 'மாமதுரை மக்கள் ஒற்றுமை பொங்கல் விழா 2023' என்ற பெயரில் சமத்துவப் பொங்கல் விழாவாகக் கொண்டாடினார்கள்.  
கடல் மட்டத்திலிருந்து சுமார் 164 மீட்டர் உயரத்தில் அமைந்துள்ள பெத்தானியாபுரம் பகுதியின் புவியியல் ஆள்கூறுகள், ஆகும். மதுரை, ஆரப்பாளையம், விளாங்குடி, கூடல் நகர், தத்தனேரி, கோச்சடை, எஸ். எஸ். காலனி, அரசரடி, காளவாசல் மற்றும் பழங்காநத்தம் ஆகியவை பெத்தானியாபுரம் பகுதிக்கு அருகிலுள்ள முக்கிய புறநகர்ப் பகுதிகளாகும்.  
பெத்தானியாபுரம் சுற்றுவட்டாரப் பகுதிகளில் இயங்கும் அலுமினியப் பாத்திரங்கள் தயாரிக்கும் ஆலைகளின் சுகாதார அபாயக் கழிவுகள் வைகை ஆற்றின் கரையோரத்தில் கொட்டப்பட்டு, பெத்தானியாபுரம் மற்றும் அதன் புறநகர்ப் பகுதிகள் மாசுபடுகின்றன.  
தமிழக அரசின் முயற்சித் திட்டமான திடக்கழிவு மேலாண்மைக்காக, பேட்டரி மூலம் இயங்கும் வாகனங்களைப் பெற்ற மதுரை மாநகராட்சிப் பகுதிகளில் பெத்தானியாபுரமும் ஒன்று.  
பெத்தானியாபுரத்தில் இயங்கும் மாநகராட்சிப் பூங்காவான அம்மா குழந்தைகள் பூங்கா, ஊஞ்சல்கள், சறுக்குகள் போன்ற விளையாட்டு உபகரணங்களுடன் கட்டப்பட்டுள்ளது.  
பெத்தானியாபுரத்தில் இயங்கி வரும் தனியார் மதுபானக் கூடத்தை, அந்த இடத்தில் இருந்து அகற்றக் கோரி ஆளுங்கட்சி மற்றும் அதன் கூட்டணிக் கட்சியினர் எதிர்ப்பு தெரிவித்தனர்.  
பெத்தானியாபுரம் பகுதியானது, மதுரை மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் செல்லூர் கே. ராஜூ ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# மலேசிய சட்டம் 1963

**மலேசிய சட்டம் 1963** (*Malaysia Act 1963*, (1963 C 35); மலாய்: *Akta Malaysia 1963* சீனம்: 1963 年马来西亚法令) என்பது ஐக்கிய இராச்சியத்தின் ஒரு நாடாளுமன்றச் சட்டம் (*Act of Parliament of the United Kingdom*) ஆகும். இந்தச் சட்டம் 1963 சூலை மாதம் 31-ஆம் தேதி செயல்பாட்டுக்கு வந்தது.  
இந்தச் சட்டம் பிரித்தானிய வடக்கு போர்னியோ முடியாட்சி (*Crown Colony of North Borneo*), பிரித்தானிய சரவாக் முடியாட்சி (*Crown Colony of Sarawak*) மற்றும் சிங்கப்பூர் மாநிலங்களை; அப்போது இருந்த மலாயா கூட்டமைப்பு (*Federation of Malaya*) மாநிலங்களுடன் இணைத்தது. அந்தக் கூட்டமைப்பிற்கு மலேசியா என்று பெயர் வைக்கப்பட்டது.
# மலேசிய சட்டம் 1963

## பொது

இந்தச் சட்டத்தின் விளைவாக, மலாயா கூட்டமைப்பு (Federation of Malaya) என்பது 1963 செப்டம்பர் மாதம் 16-ஆம் தேதி மலேசியா (*Malaysia*) என மறுபெயரிடப்பட்டது.  
1965 ஆகத்து மாதம் 9-ஆம் தேதி, மலேசியாவின் ஒரு மாநிலமாக இருந்த சிங்கப்பூர் மலேசியக் கூட்டமைப்பில் இருந்து வெளியேறியது. விடுதலை பெற்ற ஒரு நாடாக தன்னை மாற்றிக் கொண்டது.
# சாரா பானர்ஜி

**சாரா பானர்ஜி (Sara Banerji)** (**மோஸ்டின்** ) (பிறப்பு 6 ஜூன் 1932) ஒரு பிரித்தானிய எழுத்தாளர், கலைஞர் மற்றும் சிற்பி. இவர் இங்கிலாந்தில் பிறந்தார், ஆனால் தெற்கு ரொடீசியாவிலும் பின்னர் இந்தியாவிலும் பல ஆண்டுகள் வாழ்ந்தார். இவர் இப்போது தனது குடும்பத்துடன் ஆக்ஸ்போர்டில் வசிக்கிறார்.
# சாரா பானர்ஜி

## சுயசரிதை

சாரா பானர்ஜி 1932 இல் பிறந்தார், 1950 களில் அன்னே மேரி ஃபீல்டிங் என்ற புனைப்பெயரில் எழுதிய நாவலாசிரியர் அனிதா மோஸ்டின் மற்றும் இங்கிலாந்தில் உள்ள பக்கிங்ஹாம்ஷையரில் உள்ள ஸ்டோக் போஜெஸில் மோஸ்டினின் 13 வது பரோனெட் சர் பாசில் மோஸ்டின் ஆகியோரின் குழந்தைகளில் ஒருவராக பிறந்தார். இவரது மூதாதையர்களில் ஒருவர் ஹென்றி ஃபீல்டிங் .  
1939 இல், பானர்ஜிக்கு ஏழு வயதாக இருந்தபோது, இரண்டாம் உலகப் போர் தொடங்கியது, மேலும் இவர் பல்வேறு நாடுகளிலுள்ள பெரிய மற்றும் புராதானமான மாளிகைகளுக்கு வெளியேற்றப்பட்டார் . இவரது தந்தை பாசில் மோஸ்டின் போரில் போராடினார்.  
போர் முடிந்ததும், பானர்ஜி தனது குடும்பத்துடன் தெற்கு ரொடீசியாவிற்கு குடிபெயர்ந்தார், அங்கு இவரது தந்தை புகையிலையை வளர்த்தார். மின்சாரம், குடிநீர் வசதி இல்லாத ரொண்டவேலில் இவரது குடும்பம் வாழ்ந்து வந்தது.  
பானர்ஜி பின்னர் ஐரோப்பா முழுவதும் பயணம் செய்தார். இவர் ஒரு வீட்டு வேலை செய்யும் பணிப்பெண்ணாக பணிபுரிந்தார். ஆஸ்திரியாவில் உள்ள கலைப் பள்ளியில் பயின்றார். இவர் ஒரு கலைஞராகவும் பணியாற்றியுள்ளார், மேலும் இந்தியாவில் தனது எண்ணெய் ஓவியங்களின் கண்காட்சிகளை நடத்தியுள்ளார். இவர் இந்தியாவில் இருந்தபோது குதிரை சவாரி செய்யக் கற்றுக்கொடுத்தார். மேலும் ஒரு ஜாக்கியாகவும் இருந்துள்ளார். இவர் ஒரு சிற்பியாகவும் பணியாற்றியுள்ளார்.  
சாரா பானர்ஜி ஆக்ஸ்போர்டில் உள்ள ஒரு காபி ஹவுஸில் பணிபுரிந்தார், அங்கு இவர் தனது வருங்கால கணவர் ரஞ்சித் பானர்ஜியை சந்தித்தார், அவர் இந்தியாவில் இருந்து ஆக்ஸ்போர்டு சென்ற இளங்கலைப் பட்டதாரி ஆவார். அவர் காஃபி ஹவுஸில் வாடிக்கையாளராக இருந்தார். ரஞ்சித் பானர்ஜியும் சாராவும் திருமணம் செய்துகொண்டு இந்தியாவுக்குச் சென்றனர், இந்தியாவில், அவர்கள் 17 ஆண்டுகள் வாழ்ந்தனர். பானர்ஜி ஒரு பால் பண்ணையை நடத்த முயன்றார், ஆனால் பலவிதமான பருவ மழை காரணமாக அவரது திட்டம் தோல்வியடைந்தது.  
பானர்ஜி குடும்பம் 1973 இல் இங்கிலாந்து திரும்பியது. ரஞ்சித் மற்றும் சாராவிடம் தலா 5 பவுண்டுகள் இருந்தது, குடும்பத்திற்கு மொத்தம் £10 வழங்கப்பட்டது. பானர்ஜி கடன் வாங்கி, ஏலத்தில் சில குதிரைவண்டிகளை வாங்கி, சவாரி பாடம் நடத்தினார். சிறிது காலம் கழித்து, அவர் சசெக்ஸில் தோட்டக்கலை தொழிலைத் தொடங்கினார்.  
சாரா பானர்ஜியும் அவரது கணவரும் இப்போது ஆக்ஸ்போர்டில் வசிக்கின்றனர், அங்கு இவர் ஆக்ஸ்போர்டு பல்கலைக்கழகத் தொடர் கல்வித் துறையில் எழுதக் கற்றுக்கொடுக்கிறார். இவர்கள் ஒவ்வொரு நாளும் தியானம் மற்றும் யோகப் பயிற்சி செய்கிறார்கள். இவர்களுக்கு மூன்று மகள்கள் மற்றும் ஐந்து பேரக்குழந்தைகள் உள்ளனர். பானர்ஜி தனது படைப்புகளின் கண்காட்சிகளை அடிக்கடி நடத்துகிறார்.
# சாரா பானர்ஜி

## நூல் பட்டியல்

- *கோப்வாக்கிங்* (1986)
- *ஜெயந்தி மண்டேலின் திருமணம்* (1987)
- *தேயிலை தோட்டக்காரரின் மகள்* (1988)
- *ஷைனிங் ஆக்னஸ்* (1991)
- *முழுமையான ஹஷ்* (1991)
- *ரைட்டிங் ஆன் ஸ்கின்* (1993)
- *ஷைனிங் ஹீரோ* (2002)
- *தி வெயிட்டிங் டைம்* (2006)
- *இரத்தம் விலைமதிப்பற்றது* (2007)
# மாதுரி பரத்வால்

**மாதுரி பார்த்வால்** (*Madhuri Barthwal*) நீ **யூனியால்** இந்தியாவின் உத்தரகாண்டின் நாட்டுப்புறப் பாடகி ஆவார். இவர்அனைத்திந்திய வானொலி இசையமைப்பாளராகப் பொறுப்பேற்ற முதல் பெண்மணி ஆவர். உத்தரகாண்டின் இசை ஆசிரியரான முதல் பெண் இசைக்கலைஞரும் இவரே என்று கூறப்படுகிறது. 2019ஆம் ஆண்டு அனைத்துலக மகளிர் தினத்தன்று இவருக்கு இந்தியக் குடியரசுத் தலைவர் ராம் நாத் கோவிந்த் நாரி சக்தி விருதினை வழங்கினார்.
# மாதுரி பரத்வால்

## வாழ்க்கை

பார்த்வாலின் தந்தை ஒரு பாடகர் மற்றும் சிதார் கலைஞர் ஆவார். உத்தரகாண்டில் பயன்படுத்தப்பட்ட ஒவ்வொரு இசைக்கருவியும் இவருக்கு நன்கு தெரியும் என்று கூறப்படுகிறது. மற்ற இசைக்கலைஞர்களின் இசையைப் பதிவு செய்யவும் இவர் உதவியிருக்கிறார்.  
ஒரு ஆசிரியராக, இவர் கற்பித்த பல நூற்றுக்கணக்கானவர்களில் தொழில்முறை இசைக்கலைஞர்களாக மாற பலரையும் ஊக்கப்படுத்தியுள்ளார்.  
விருது வழங்கும் விழா 2019ஆம் ஆண்டு புது தில்லியில் அனைத்துல பெண்கள் நாளன்று குடியரசுத் தலைவர் மாளிகையான குடியரசுத் தலைவர் இல்லத்தில் நடைபெற்றது. அன்றைய தினம் சுமார் நாற்பது பெண்கள் இந்த விருதைப் பெற்றனர். மேலும் மூன்று விருதுகள் குழுக்களுக்கு வழங்கப்பட்டன. பெண்கள் மற்றும் குழந்தைகள் மேம்பாட்டுத் துறை அமைச்சர் மேனகா காந்தி இங்கு வந்திருந்தார். விருது பெற்ற பின்னர் விருது பெற்றவர்கள் பிரதமர் நரேந்திர மோதியைச் சந்தித்தனர்.
# பாக்யலட்சுமி

**பாக்யலட்சுமி** (Bhagyalakshmi) (பிறப்பு:1 நவம்பர் 1962) ஒரு இந்திய ஒலிச்சேர்க்கை கலைஞர், நடிகை மற்றும் ஆர்வலர் ஆவார். இவர் முதன்மையாக மலையாளத் திரைப்படத் துறையில் பணிபுரிகிறார். இவர் மலையாளத் திரைப்படங்களில் 4700 க்கும் மேற்பட்ட படங்களுக்கு ஒலிச்சேர்க்கை (டப்பிங்) பணி செய்துள்ளார். குறிப்பாக நடிகைகள் ஷோபனா, சம்யுக்தா வர்மா மற்றும் ஊர்வசி ஆகியோருக்கு குரல் கொடுத்துள்ளார். பாக்யலட்சுமி தனது சுயசரிதையை *ஸ்வரபேதங்கள்* என்னும் தலைப்பில் வெளியிட்டார்,'' இது சுயசரிதை மற்றும் சுயசரிதைக்கான கேரள சாகித்ய அகாடமி விருதைப் பெற்றது.
# பாக்யலட்சுமி

## தொழில்

பாக்யலட்சுமி தனது 10வது வயதில் குழந்தை நடிகர்களுக்கு பின்னணி பேச ஆரம்பித்தார். 1977 ஆம் ஆண்டு *வெளியான அபாரதி* திரைப்படம் இவரது முதல் குறிப்பிடத்தக்க திரைப்படம் ஆகும். இவர் தனது 10 வயதில் டப்பிங் கலைஞராக தனது வாழ்க்கையைத் தொடங்கினார் மற்றும் திரைப்படத் துறையில் பணிபுரியும் போது தனது பல்கலைக்கழகத்திற்கு முந்தைய படிப்பை முடித்தார். சிறுவயதிலேயே பெற்றோரை இழந்த இவர், அக்டோபர் 1985 இல் கே. ரமேஷ் குமாரை மணந்தார். தம்பதிக்கு இரண்டு மகன்கள் உள்ளனர். அவர்கள் 2011 இல் பிரிந்தனர் மற்றும் செப்டம்பர் 2014 இல் அதிகாரப்பூர்வமாக விவாகரத்து செய்தனர். சிறுநீரக செயலிழப்பு காரணமாக இவரது முன்னாள் கணவர் 23 மார்ச் 2021 அன்று இறந்தார்.
# பாக்யலட்சுமி

## வெளியீடு

பாக்யலட்சுமி *ஸ்வரபேதங்கள்* என்ற தலைப்பில் தனது சுயசரிதையை வெளியிட்டார். மற்றும் நீல்சன் டேட்டாவால் அதன் சிறந்த விற்பனையாளர் பட்டியலில் ஒரு பகுதியாக தேர்ந்தெடுக்கப்பட்டது. இந்த உதவித்தொகைக்கு மலையாளப் புத்தகம் தேர்வு செய்யப்பட்டது இதுவே முதல் முறையாகும்.
# சன்சத் தொலைக்காட்சி

**சன்சாத்து தொலைக்காட்சி** (*Sansad TV*) என்பது இந்திய அரசாங்கத்தின் தொலைக்காட்சி ஊடகம் ஆகும், இது இந்திய நாடாளுமன்றத்தின் இரு அவைகளின் நிகழ்ச்சிகளையும் மற்ற பொது விவகார நிகழ்ச்சிகளையும் ஒளிபரப்புகிறது. தற்போதுள்ள மக்களவை தொலைக்காட்சி மற்றும் மாநிலங்களவைத் தொலைக்காட்சி ஆகியவற்றை ஒருங்கிணைத்து 2021 ஆம் ஆண்டு மார்ச்சு மாதத்தில் சம்சத்து தொலைக்காட்சி உருவாக்கப்பட்டது, இருப்பினும் ஒவ்வொரு அவைக்கும் தனித்தனி செயற்கைக்கோள் அலைவரிசைகள் ஒளிபரப்பப்படுகின்றன.
# சன்சத் தொலைக்காட்சி

## இதையும் காண்க

- இந்திய தொலைக்காட்சி அலைவரிசைகள் பட்டியல்
# பொம்மை நாயகி

**பொம்மை நாயகி** (*Pommai Nāyaki*) என்பது 2023 ஆம் ஆண்டு வெளிவந்த இந்தியத் தமிழ் மொழி சமூக நாடகத் திரைப்படம் . இப்படம் சான் இயக்கத்திலும் சுந்தரமூர்த்தி கே எஸ் இசையமைப்பிலும் அதிசயராஜ் ஆர் ஒளிப்பதிவிலும் செல்வா ஆர்கே படத்தொகுப்பிலும் வெளியிடப்பட்டது.
# பொம்மை நாயகி

## கதை

தேநீர்க்கடையில் வேலை செய்யும் வேலு, பாலியல் வன்கொடுமைக்கு ஆளான தனது ஒன்பது அகவை மகளுக்கு நீதி கேட்டுப் போராடுவதே இத்திரைப்படத்தின் கதை.
# பொம்மை நாயகி

## நடிகர்கள்

- யோகி பாபு வேலு
- ஹரி கிருட்டிணன் அண்ணாதுரை ஜீவாவாக
- சுபத்திரா கயல்விழியாக, பொம்மை நாயகியின் தாய்
- சிறீமதி பொம்மை நாயகி
- ஜி.எம் குமார் வேலுவின் தந்தையா
- அருள்தாசு செந்தில்
- லிசி ஆண்டனி
- எஸ்.எஸ்.ஸ்டேன்லி
- செயச்சந்திரன்
- ராக்ஸ்டர் ரமணி அம்மாள்
- சுமையா
- இஸ்மத் பானு
- தாமு
- இந்திரஜித்
- செயவேல்
# பொம்மை நாயகி

## பட உருவாக்கம்

இப்படத்தின் முன்னோட்ட சுவரொட்டி 2022 சூலை 22 அன்று வெளியிடப்பட்டது இப்படத்தின் படப்பிடிப்பு 2021 நவம்பர் 24 அன்று நிறைவடைந்தது யோகி பாபு தனது நடிப்புப் பகுதிகளுக்கு 2022 பெப்ரவரி 1 அன்று பின்னணிக் குரல் கொடுக்கத் தொடங்கினார்.
# பொம்மை நாயகி

## ஒலிப்பதிவு

பாடல்களுக்கு சுந்தரமூர்த்தி கே.எஸ் இசையமைத்துள்ளார், ஆடியோ உரிமைகளை திங்க் மியூசிக் வாங்கியுள்ளது. "அடியே ராசாத்தி" என்ற தலைப்பில் முதல் பாடல் 2023 சனவரி 6 அன்று வெளியிடப்பட்டது. அப்பாடல் மெல்லிசைப் பாடல் கபிலன் எழுதி, சுந்தரமூர்த்தி கே.எஸ் இசையமைத்து, சத்யபிரகாஷ் பாடிய பாடல்.
# பொம்மை நாயகி

## வெளியீடு

படம் 2023 பெப்ரவரி 3 அன்று திரையரங்குகளில் வெளியிடப்பட்டது.
# பிரேந்திர நாத் தத்தா

**பிரேந்திர நாத் தத்தா** (1 மார்ச்சு 1935 – 23 அக்டோபர் 2023) அசாமைச் சேர்ந்த ஒரு இந்திய கல்வியலாளர், மொழியியலாளர், நாட்டுப்புற ஆய்வாளர் , பாடகர் மற்றும் பாடலாசிரியர் ஆவார். தத்தா அசாமில் உள்ள பல கல்லூரிகளில் பேராசிரியராக பணிபுரிந்துள்ளார். மேலும், இவர் பல ஆய்வு நூல்களையும் படைத்துள்ளார். 2009ஆம் ஆண்டு இந்திய குடிமக்களின் நான்காவது உயரிய விருதான பத்மஸ்ரீ விருது, இலக்கியம் மற்றும் கல்வி சார்ந்த இவரின் பணிக்காக வழங்கப்பட்டது.
# பிரேந்திர நாத் தத்தா

## இசைப்பணி

தத்தா ஒரு பாடகர் மற்றும் பாடலாசிரியராகவும் இருந்தார்.
# பிரேந்திர நாத் தத்தா

## விருதுகள்

- பத்மஸ்ரீ விருது - 2009 '''
- ஜகதாத்ரி-ஹர்மோகன் தாஸ் இலக்கிய விருது
# இரவை உருண்டை

**இரவை உருண்டை** (*Ravè unde*) என்பது <span>ரவை லட்டு என்றும் அறியப்படுகிறது. இது மிகவும்</span> பிரபலமான இந்திய இனிப்பு ஆகும். இது பெரும்பாலும் திருவிழாக்கள் மற்றும் மத விழாக்களின் போது தயாரிக்கப்படுகிறது. கர்நாடக மாநிலத்தில் இந்த இனிப்பு மிகவும் பிரபலமாக உள்ளது.
# இரவை உருண்டை

## தயாரிப்பு

பெயர் குறிப்பிடுவது போல, ரவை உண்டே ரவை (இந்தியாவின் சில பகுதிகளில் *ரவா* என்று அழைக்கப்படுகிறது), உலர்ந்த தேங்காய் மற்றும் சர்க்கரை ஆகியவற்றால் ஆனது. பால் மற்றும் நெய் ஆகியவை கலவையை ஒன்றாக இணைக்க பெரும்பாலும் பயன்படுத்தப்படும் முக்கியப் பொருட்கள் ஆகும்.
# இரவை உருண்டை

## மேலும் பார்க்கவும்

- கர்நாடகா சமையல்
# மலேசிய ஒப்பந்தம்

**மலேசிய ஒப்பந்தம்** (ஆங்கிலம்: *Malaysia Agreement* (**MA63**); மலாய்: *Perjanjian Malaysia* சீனம்: 马来西亚协定) என்பது ஐக்கிய இராச்சியம் (*United Kingdom of Great Britain*), வடக்கு அயர்லாந்து (*Northern Ireland*), மலாயா கூட்டமைப்பு (*Federation of Malaya*), வடக்கு போர்னியோ (*North Borneo*), சரவாக் (*Sarawak*) மற்றும் சிங்கப்பூர் (*Singapore*) ஆகிய நிலப்பகுதிகள்; மலேசியா எனும் ஒரு கூட்டமைப்பை உருவாக்குவதற்கு செய்து கொண்ட ஓர் ஒப்பந்தமாகும்.  
இந்த ஒப்பந்தத்தின் மூலமாக பிரித்தானிய வடக்கு போர்னியோ முடியாட்சி (*Crown Colony of North Borneo*); பிரித்தானிய சரவாக் முடியாட்சி (*Crown Colony of Sarawak*); சிங்கப்பூர் காலனி (*Colony of Singapore*); மலாயா கூட்டமைப்பு (*Federation of Malaya*) ஆகிய நிலப்பகுதிகள் ஒன்றிணைக்கப்பட்டன. அந்த ஒன்றிணைப்பின் மூலமாக மலேசியா (*Malaysia*) எனும் ஒரு கூட்டமைப்பு உருவாக்கப்பட்டது.
# மலேசிய ஒப்பந்தம்

## பொது

இந்த ஒப்பந்தத்தின் மூலமாக, மலாயா கூட்டமைப்பு (*Federation of Malaya*) என்பது மலேசியா (*Malaysia*) என்று 1963 செப்டம்பர் மாதம் 16-ஆம் தேதி புதிய பெயரைப் பெற்றது.  
மலேசியாவின் ஒரு மாநிலமாக இருந்த சிங்கப்பூர், மலேசியக் கூட்டமைப்பில் இருந்து 1965 ஆகத்து மாதம் 9-ஆம் தேதி வெளியேற்றப் பட்டது. பின்னர் பிரித்தானிய ஆதிக்கத்தில் இருந்து விடுதலை பெற்ற நாடாக அறிவித்தது.
# மலேசிய ஒப்பந்தம்

## பின்னணி

1946-ஆம் ஆண்டில், மலாயா ஒன்றியம் எனும் மலாயன் யூனியன் பிரித்தானிய மலாயாவால் (*British Malaya*). நிறுவப்பட்டது. இந்த ஒன்றியத்தில் மலாயா கூட்டமைப்பு மாநிலங்கள் (*Federated Malay States*) (**FMS**):
1. சிலாங்கூர்
1. பேராக்
1. நெகிரி செம்பிலான்
1. பகாங்  
மலாயா கூட்டமைப்பில் சேரா மாநிலங்கள் (*Unfederated Malay States*):
1. ஜொகூர்
1. கெடா
1. கிளாந்தான்
1. பெர்லிஸ்
1. திராங்கானு  
- நீரிணைக் குடியேற்ற மாநிலங்கள் (*Straits Settlements*) (*Crown Colony States*):
1. மலாக்கா
1. பினாங்கு
1. சிங்கப்பூர்  
மேற்காணும் மாநிலங்களை இணைத்து ஒரே நிர்வாகத்தின் கீழ் மலாயா ஒன்றியம் உருவானது. ஐக்கிய இராச்சியம் மற்றும் மலாயா ஒன்றியம் இடையிலான தொடர் ஒப்பந்தங்களின் மூலம் 1946 ஏப்ரல் 1-ஆம் தேதி, அதிகாரப்பூர்வமாக நடைமுறைக்கு வந்தது.
# மலேசிய ஒப்பந்தம்

## பின்னணி

### சிங்கப்பூர் முடியாட்சி காலனி

அதன் ஆளுநராக சர் எட்வர்டு ஜென்ட் (*Sir Edward Gent*) என்பவர் பதவி ஏற்றுக் கொண்டார். மலாயா ஒன்றியத்தின் தலைநகரம் கோலாலம்பூர் என்றும் அறிவிக்கப்பட்டது. அதன் பின்னர் 1 பிப்ரவரி 1948-இல் மலாயா ஒன்றியம் கலைக்கப்பட்டு, மலாயா கூட்டமைப்பு (*Federation of Malaya*) என்று மாற்றம் கண்டது.  
முன்னாள் நீரிணைக் குடியேற்ற மாநிலங்களில் ஒன்றான சிங்கப்பூர் தனி ஒரு முடியாட்சிக் காலனி (*Crown Colony of Singapore*) என்றும் அறிவிக்கப்பட்டது.